CELEX: 32012R1153
Language: mt
Date: 2012-12-03 00:00:00
Title: Regolament ta’ Implimentazzjoni tal-Kunsill (UE) Nru 1153/2012 tat- 3 ta’ Diċembru 2012 li jimponi dazju anti-dumping definittiv fuq l-importazzjonijiet ta’ ġilda tal-kamoxxa li joriġinaw mir-Repubblika Popolari taċ-Ċina wara reviżjoni ta’ skadenza taħt l-Artikolu 11(2) tar-Regolament (KE) Nru 1225/2009

6.12.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 334/31
               
            REGOLAMENT TA’IMPLIMENTAZZJONI TAL-KUNSILL (UE) Nru 1153/2012
      tat-3 ta’ Diċembru 2012
      li jimponi dazju anti-dumping definittiv fuq l-importazzjonijiet ta’ ġilda tal-kamoxxa li joriġinaw mir-Repubblika Popolari taċ-Ċina wara reviżjoni ta’ skadenza taħt l-Artikolu 11(2) tar-Regolament (KE) Nru 1225/2009
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikoli 9(4) u 11(2) tiegħu,
      Wara li kkunsidra l-proposta mressqa mill-Kummissjoni Ewropea (“il-Kummissjoni”) wara li kkonsultat mal-Kumitat Konsultattiv,
      Billi:
      A.   PROĊEDURA
      
      1.   Il-miżuri fis-seħħ
      
      
                  (1)
               
               
                  Il-Kunsill, wara investigazzjoni ta’ anti-dumping (“l-investigazzjoni oriġinali”), impona bir-Regolament (KE) Nru 1338/2006 (2) dazju anti-dumping definittiv fuq l-importazzjonijiet tal-ġilda tal-kamoxxa li attwalment jaqgħu taħt il-kodiċi NM 4114 10 10 u 4114 10 90 li joriġinaw mir-Repubblika Popolari taċ-Ċina (“ir-RPĊ” jew “il-pajjiż ikkonċernat”) (“il-miżuri anti-dumping definittivi”). Il-miżuri ħadu l-forma ta’ dazju ad valorem fuq il-livell ta’ 58,9 %.
               
            2.   Talba għal reviżjoni ta’ skadenza
      
      
                  (2)
               
               
                  Wara l-pubblikazzjoni ta’ avviż ta’ skadenza imminenti tal-miżuri anti-dumping definittivi fis-seħħ (3), il-Kummissjoni rċeviet talba fl-14 ta’ Ġunju 2011 għall-bidu ta’ reviżjoni ta’ skadenza ta’ dawn il-miżuri skont l-Artikolu 11(2) tar-Regolament bażiku. It-talba tressqet mill-UK Leather Federation (il-Federazzjoni tal-Ġilda tar-Renju Unit) (“l-applikant”), li tirrappreżenta aktar minn 50 %, tal-produzzjoni totali tal-Unjoni ta’ ġilda tal-kamoxxa.
               
            
                  (3)
               
               
                  It-talba mressqa kienet imsejsa fuq ir-raġunijiet li l-iskadenza tal-miżuri anti-dumping definittivi x’aktarx li kienet se twassal għall-kontinwazzjoni ta’ dumping u ta’ ħsara lill-industrija tal-Unjoni.
               
            3.   Il-bidu ta’ reviżjoni ta’ skadenza
      
      
                  (4)
               
               
                  Billi ġie determinat, wara li kkonsultat mal-Kumitat Konsultattiv, li kien hemm biżżejjed evidenza għall-bidu ta’ reviżjoni ta’ skadenza, il-Kummissjoni ħabbret fit-13 ta’ Settembru 2011, permezz ta’ avviż ippubblikat f’Il-Ġurnal Uffiċjali tal-Unjoni Ewropea
                      (4) (“in-Notifika ta’ bidu”), il-bidu ta’ reviżjoni ta’ skadenza skont l-Artikolu 11(2) tar-Regolament bażiku.
               
            4.   L-investigazzjoni
      
      4.1.   Il-perjodu ta’ investigazzjoni ta’ reviżjoni u l-perjodu kkunsidrat
      
      
                  (5)
               
               
                  L-investigazzjoni ta’ kontinwazzjoni ta’ dumping kopriet il-perjodu ta’ bejn l-1 ta’ Lulju 2010 u t-30 ta’ Ġunju 2011 (“il-perjodu ta’ investigazzjoni tar-reviżjoni” jew “il-PIR”). L-eżami tat-tendenzi rilevanti għall-valutazzjoni tal-probabbiltà ta’ kontinwazzjoni ta’ ħsara kopra l-perjodu mill-1 ta’ Jannar 2008 sa tmiem il-perjodu ta’ investigazzjoni tar-reviżjoni (“il-perjodu meqjus”).
               
            4.2.   Il-partijiet milquta mill-investigazzjoni
      
      
                  (6)
               
               
                  Il-Kummissjoni avżat uffiċjalment bil-bidu ta’ reviżjoni ta’ skadenza, lill-applikant u lil produtturi oħra magħrufa tal-Unjoni, lill-produtturi esportaturi fil-pajjiż ikkonċernat, lill-importaturi mhux relatati, lill-utenti fl-Unjoni li hu magħruf li huma kkonċernati, kif ukoll lir-rappreżentanti tal-pajjiż ikkonċernat. Il-partijiet interessati ngħataw l-opportunità li jesprimu l-fehmiet tagħhom bil-miktub u li jitolbu seduta ta’ smigħ fil-limitu taż-żmien stabbilit fin-Notifika ta’ bidu.
               
            
                  (7)
               
               
                  Fid-dawl tal-għadd apparentement kbir ta’ produtturi, produtturi esportaturi fil-pajjiż ikkonċernat u importaturi mhux relatati tal-Unjoni, tqies li jkun xieraq, skont l-Artikolu 17 tar-Regolament bażiku, li jiġi analizzat jekk għandux jintuża t-teħid ta’ kampjuni. Biex il-Kummissjoni tiddeċiedi kienx meħtieġ it-teħid ta’ kampjun u, kieku kien hekk, biex jintgħażel kampjun, dawk il-partijiet, skont l-Artikolu 17 tar-Regolament bażiku, ntalbu jippreżentaw lilhom infushom fi żmien 15-il jum mil-bidu tar-reviżjoni u li jipprovdu lill-Kummissjoni bit-tagħrif meħtieġ fin-Notifika ta’ bidu.
               
            
                  (8)
               
               
                  It-teħid ta’ kampjuni għall-produtturi tal-Unjoni kien applikat u minn tliet produtturi magħrufa tal-Unjoni żewġ gruppi ta’ produtturi ġew inklużi fil-kampjun.
               
            
                  (9)
               
               
                  Sitt produtturi esportaturi magħrufa fir-RPĊ ġew ikkuntattjati. Madankollu, l-ebda waħda minn dawn il-kumpaniji ma kkooperat fl-investigazzjoni.
               
            
                  (10)
               
               
                  Rigward l-importaturi, 35 importatur mhux relatat ta’ ġilda tal-kamoxxa fl-Unjoni kienu identifikati u mistiedna jipprovdu tagħrif tat-teħid ta’ kampjuni. Tnejn minnhom biss ippreżentaw lilhom infushom u kienu lesti li jikkooperaw fir-reviżjoni kurrenti. Konsegwentement, ebda teħid ta’ kampjuni ma kien meħtieġ għall-importaturi mhux relatati.
               
            
                  (11)
               
               
                  Il-Kummissjoni bagħtet kwestjonarji lill-partijiet kollha magħrufa kkonċernati u lil dawk li ppreżentaw lilhom infushom fl-iskadenzi stabbiliti fin-Notifika ta’ bidu. Waslu tweġibiet minn gruppi ta’ produtturi tal-Unjoni fil-kampjun u żewġ importaturi mhux relatati li kkoperaw. L-ebda produttur esportatur fir-RPĊ ma kkoopera f’din ir-reviżjoni u l-ebda assoċjazzjoni tal-konsumaturi rilevanti ma bagħtet xi tagħrif lill-Kummissjoni jew ma ppreżentat lilha nnifisha fl-andament tal-investigazzjoni.
               
            
                  (12)
               
               
                  Il-Kummissjoni fittxet u vverifikat it-tagħrif kollu li qieset li kien meħtieġ għad-determinazzjoni tal-probabbiltà ta’ kontinwazzjoni ta’ dumping u ta’ ħsara li tirriżulta minnu u tal-interess tal-Unjoni. Saru żjarat ta’ verifika fuq il-post tal-partijiet interessati li ġejjin:
               
            
         Produtturi tal-Unjoni
      
      
                  —
               
               
                  Hutchings & Harding Ltd, Cambridge, ir-Renju Unit; kif ukoll
               
            
                  —
               
               
                  Marocchinerie e Scamoscerie Italiane Spa, Torino, l-Italja.
               
            B.   IL-PRODOTT IKKONĊERNAT U L-PRODOTT SIMILI
      
      
                  (13)
               
               
                  Il-prodott ikkonċernat minn din ir-reviżjoni huwa l-istess bħal dak tal-investigazzjoni oriġinali, jiġifieri ġilda tal-kamoxxa u ġilda mħallta tal-kamoxxa, sew jekk maqtugħa skont il-qies, sew jekk le, inklużi ġilda iebsa tal-kamoxxa u ġilda iebsa mħallta tal-kamoxxa li joriġinaw mir-Repubblika Popolari taċ-Ċina (“il-prodott ikkonċernat”), attwalment ikklassifikat fil-kodiċijiet NM 4114 10 10 u 4114 10 90.
               
            
                  (14)
               
               
                  L-investigazzjoni kkonfermat li, bħal fl-investigazzjoni oriġinali, il-prodott ikkonċernat u l-prodotti manifatturati u mibjugħin fis-suq domestiku fir-RPĊ, kif ukoll dawk immanifatturati u mibjugħin fl-Unjoni mill-produtturi tal-Unjoni, għandhom l-istess karatteristiċi fiżiċi u tekniċi bażiċi kif ukoll l-istess użijiet u huma, għalhekk, meqjusin bħala prodotti simili fis-sens tal-Artikolu 1(4) tar-Regolament bażiku.
               
            C.   PROBABBILTÀ TA’ KONTINWAZZJONI TA’ DUMPING
      
      
                  (15)
               
               
                  Skont l-Artikolu 11(2) tar-Regolament bażiku, ġie eżaminat jekk l-iskadenza tal-miżuri eżistenti tistax x’aktarx twassal għal kontinwazzjoni ta’ dumping.
               
            1.   Il-kummenti preliminari
      
      
                  (16)
               
               
                  Kif iddikjarat fil-premessa (9) hawn fuq, l-ebda wieħed mis-sitt produtturi esportaturi fir-RPĊ li ġew ikkuntattjati ma kkoopera fl-investigazzjoni u s-sejbiet dwar il-probabbiltà ta’ kontinwazzjoni ta’ dumping kellhom ikunu msejsa fuq il-fatti disponibbli, b’mod partikolari t-tagħrif imressaq mill-applikant, inkluż it-tagħrif fit-talba għal reviżjoni, u statistika skont l-Artikolu 18 tar-Regolament bażiku.
               
            2.   Id-dumping ta’ importazzjonijiet matul il-PIR
      
      2.1.   Il-pajjiż analogu
      
      
                  (17)
               
               
                  Skont id-dispożizzjonijiet tal-Artikolu 2(7)(a) tar-Regolament bażiku, il-valur normali kellu jiġi ddeterminat abbażi tal-prezz jew tal-valur normali kostruwit miksub f’pajjiż terz b’ekonomija tas-suq xierqa (“il-pajjiż analogu”), jew il-prezz mill-pajjiż analogu għal pajjiżi oħra, inkluża l-Unjoni, jew, fejn dan ma kienx possibbli, fuq kwalunkwe bażi oħra raġonevoli, inkluż il-prezz imħallas realment jew li għandu jitħallas fl-Unjoni għall-prodott simili, aġġustat b’mod xieraq jekk meħtieġ biex jinkludi marġni ta’ profitt raġonevoli.
               
            
                  (18)
               
               
                  Fl-investigazzjoni oriġinali, l-Istati Uniti tal-Amerika ntużat bħala pajjjiż analogu biex jiġi stabbilit il-valur normali. L-uniku produttur tal-ġilda tal-kamoxxa li kien jopera fl-Istati Uniti tal-Amerika fiż-żmien tal-investigazzjoni oriġinali minn dakinhar għalaq is-sit ta’ produzzjoni tiegħu. Minn dak iż-żmien il-ġilda tal-kamoxxa qed tiġi importata minn kumpanija ta’ impriża konġunta fit-Turkija. Billi ma hemmx aktar produzzjoni sinifikanti fl-Istati Uniti tal-Amerika tal-ġilda tal-kamoxxa, pajjiżi oħra, jiġifieri New Zealand, it-Turkija u l-Indja, kienu previsti bħala pajjiżi analogi fin-Notifika ta’ bidu tar-reviżjoni preżenti. Il-produtturi potenzjali fil-pajjiż analogu li jinsabu fi New Zealand, fit-Turkija u fl-Indja ġew ikkuntattjati, iżda ma kien hemm l-ebda kooperazzjoni.
               
            
                  (19)
               
               
                  Rigward il-valur normali, fin-nuqqas ta’ kooperazzjoni minn produttur ta’ pajjiż analogu, dan ġie ddeterminat fuq il-bażi ta’ tagħrif dwar il-prezz medju ta’ importazzjonijiet Indjani fl-Unjoni bħala disponibbli fl-istatistika tal-importazzjoni mill-Eurostat matul il-PIR. (Billi l-Indja hija l-pajjiż bl-ogħla volum ta’ importazzjonijiet fl-Unjoni). Rigward il-prezz tal-esportazzjoni, fin-nuqqas ta’ kooperazzjoni mill-produtturi esportaturi mir-RPĊ, dan kien ibbażat fuq it-tagħrif dwar il-prezz medju tal-importazzjonijiet Ċiniżi fl-Unjoni bħala disponibbli fl-istatistika tal-importazzjoni mill-Eurostat matul il-PIR. Fuq dawk il-kunsiderazzjonijiet, il-marġni ta’ dumping ġie stabbilit bħala d-differenza bejn il-prezz medju tal-importazzjonijiet Indjani fl-Unjoni użat bħala valur normali u l-prezz medju tal-importazzjonijiet Ċiniżi użat bħala l-prezz tal-esportazzjoni. Il-kalkolu tad-dumping irriżulta f’marġni ta’ dumping ta’64 %.
               
            2.2.   L-iżvilupp tal-importazzjonijiet f’każ li jiġu revokati l-miżuri
      
      
                  (20)
               
               
                  Minbarra l-analiżi tal-eżistenza ta’ dumping matul il-PIR, ġiet investigata l-probabbiltà ta’ kontinwazzjoni ta’ dumping jekk jiġu revokati l-miżuri. Minħabba l-fatt li l-ebda produttur esportatur fir-RPĊ ma kkoopera f’din l-investigazzjoni, il-konklużjonijiet hawn taħt joqogħdu fuq il-fatti disponibbli skont l-Artikolu 18 tar-Regolament bażiku, jiġifieri t-tagħrif mogħti fit-talbiet għal reviżjoni, id-dejta pprovduta mill-applikant, kif ukoll id-dejta tal-Eurostat.
               
            
                  (21)
               
               
                  F’dan ir-rigward, l-elementi li ġejjin ġew analizzati: l-iżvilupp tal-importazzjonijiet mir-RPĊ, il-produzzjoni u l-kapaċità żejda tal-produtturi esportaturi u l-attrazzjoni tas-suq tal-Unjoni f’termini ta’ prezzijiet u ta’ volumi.
               
            
                  (22)
               
               
                  Kif indikat fil-premessa (32) hawn isfel, it-tqabbil tal-prezzijiet bejn l-importazzjonijiet mir-RPĊ matul il-PIR u l-prezzijiet tal-industrija tal-Unjoni juri twaqqigħ tal-prezz sinifikanti (51,6 %). Is-suq tal-Unjoni jibqa’ attraenti għall-produtturi esportaturi Ċiniżi, kemm f’termini ta’ prezzijiet u ta’ volumi. Dan huwa rinforzat mill-fatt li hemm produzzjoni sinifikanti tal-kapaċitajiet disponibbli fir-RPĊ mindu saret l-impożizzjoni tal-miżuri meta l-importazzjonijiet mir-RPĊ tnaqqsu. Diġà qabel l-impożizzjoni tal-miżuri ir-RPĊ ittriplikat is-sehem mis-suq tagħha fl-Unjoni għal dan il-prodott - minn 10,7 % tas-sehem mis-suq tas-suq tal-Unjoni fl-2001 għal 31,7 % fl-2004. Barra minn hekk, il-prezzijiet ta’ esportazzjonijiet Ċiniżi lill-Unjoni għadhom ogħla minn dawk fuq is-swieq ta’ ċerti pajjiżi terzi oħra u b’hekk is-suq tal-Unjoni jkun attraenti għall-produtturi esportaturi Ċiniżi.
               
            
                  (23)
               
               
                  L-analiżi ta’ hawn fuq turi li l-esportazzjonijiet Ċiniżi komplew jidħlu fis-suq tal-Unjoni bi prezzijiet li kienu l-oġġett ta’ dumping b’marġni ta’ dumping għoli ħafna. Minħabba, notevolment, l-analiżi tal-livelli tal-prezzijiet fl-Unjoni kif ukoll tal-kapaċitajiet disponibbli fir-RPĊ, jista’ jiġi konkluż li hemm probabbiltà ta’ kontinwazzjoni ta’ dumping jekk il-miżuri jitneħħew.
               
            D.   ĦSARA
      
      1.   L-industrija tal-Unjoni
      
      
                  (24)
               
               
                  Fl-Unjoni, il-prodott simili huwa mmanifatturat minn tliet (gruppi ta’) kumpaniji. Tnejn minnhom huma rappreżentati mill-applikant u huma bbażati fir-Renju Unit u l-Italja b ‘xi proċessar fil-Polonja u r-Rumanija. It-tielet produttur huwa bbażat fl-Italja u qed jappoġġja t-talba. Il-produtturi l-oħrajn kollha tal-ġilda tal-kamoxxa huma rrappurtati li għalqu s-siti tal-manifattura tagħhom mill-2006 meta l-miżuri oriġinali ġew introdotti.
               
            
                  (25)
               
               
                  Il-produzzjoni totali tal-Unjoni fit-tifsira tal-Artikolu 4(1) tar-Regolament bażiku kienet stabbilita fuq il-bażi tar-risposti għall-kwestjonarju mill-produtturi tal-Unjoni fil-kampjun u l-makrodejta ta’ bażi ppreżentata minn produttur terz fl-eżerċizzju eżistenti/tat-teħid ta’ kampjuni. Dawn il-kumpaniji jikkonstitwixxu l-industrija tal-Unjoni fis-sens tal-Artikolu 4(1) u l-Artikolu 5(4) tar-Regolament bażiku u minn hawn ‘il quddiem se ssir referenza għalihom bħala l-“industrija tal-Unjoni”. Iż-żewġ produtturi fil-kampjun jirrappreżentaw 80 % tal-produzzjoni tal-Unjoni.
               
            
                  (26)
               
               
                  Billi l-indikaturi mikroekonomiċi tal-ħsara huma bbażati fuq id-dejta ta’ żewġ kumpaniji biss, dawn huma ppreżentati f’format indiċjat biex tinżamm il-kunfidenzjalità, skont l-Artikolu 19 tar-Regolament bażiku.
               
            2.   Il-konsum fis-suq tal-Unjoni
      
      
                  (27)
               
               
                  Il-konsum tal-Unjoni ġie stabbilit abbażi tal-volumi tal-bejgħ tal-industrija tal-Unjoni fis-suq tal-Unjoni, u d-dejta tal-importazzjoni mill-Eurostat.
               
            
                  (28)
               
               
                  Ta’ min jinnota wkoll li mill-2010 kien hemm volumi sinifikanti ta’ importazzjonijiet bi prezzijiet baxxi ta’ ġilda tal-kamoxxa esportati lejn il-bqija tal-Unjoni minn Spanja (madwar 31 % f’termini ta’ sehem mis-suq). Huwa nnutat li Spanja ma għadhiex tipproduċi l-prodott simili u l-bejgħ ta’ ġilda tal-kamoxxa minn Spanja lejn il-bqija tal-Unjoni jaqbeż l-importazzjonijiet. Dawk il-volumi żdiedu maċ-ċifra tal-konsum. Bejn l-2008 u l-PIR, il-konsum tal-Unjoni żdied b’26 % biż-żieda ewlienija sseħħ bejn l-2009 u l-2010.
                  
                     Tabella 1
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Konsum totali tal-Unjoni (f’elf pied kwadru) (*)
                              
                           
                           
                              22 107 
                           
                           
                              22 300 
                           
                           
                              28 434 
                           
                           
                              27 827 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 101 
                              
                           
                           
                              
                                 129 
                              
                           
                           
                              
                                 126 
                              
                           
                        
            3.   L-importazzjonijiet mir-RPĊ
      
      (a)   Volum u sehem mis-suq
      
      
                  (29)
               
               
                  Wara l-impożizzjoni tal-miżuri fl-2006, l-importazzjonijiet Ċiniżi naqsu b’mod sinifikanti u għadhom xorta pjuttost limitati, u jikkorrispondu għal sehem mis-suq ta’ madwar 4 % matul il-PIR. Minkejja dan, matul il-perjodu meqjus, il-volum tal-importazzjonijiet li joriġinaw mir-RPĊ żdied b’ disa’ (9) punti perċentwali u laħaq livell ta’ 1 103 330 pied kwadru matul il-PIR. Madankollu, l-importazzjonijiet Ċiniżi ma żdidux bl-istess rata bħall-konsum tal-Unjoni u s-sehem mis-suq tal-importazzjonijiet Ċiniżi naqas matul il-perjodu kkunsidrat.
                  
                     Tabella 2
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum tal-importazzjonijiet mill-pajjiż ikkonċernat (f’elf pied kwadru) (**)
                              
                           
                           
                              1 010,00 
                           
                           
                              786,67 
                           
                           
                              883,33 
                           
                           
                              1 103,33 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 78 
                              
                           
                           
                              
                                 87 
                              
                           
                           
                              
                                 109 
                              
                           
                        
                              Is-sehem mis-suq tal-importazzjonijiet mill-pajjiż ikkonċernat (**)
                              
                           
                           
                              5  %
                           
                           
                              4  %
                           
                           
                              3  %
                           
                           
                              4  %
                           
                        
            (b)   Prezzijiet
      
      (i)   
            L-evoluzzjoni tal-prezzijiet
         
      
      
                  (30)
               
               
                  Il-prezz medju tal-importazzjonijiet Ċiniżi kien ivarja tul il-perjodu kkunsidrat. Meta mqabbel mal-2008, il-prezz inizjalment żdied fl-2009 qabel niżel bi 13 % fl-2010 u reġa’ tela’ lura għal-livell li kien laħaq fl-2008 matul il-PIR.
                  
                     Tabella 3
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Prezz tal-importazzjonijiet mill-pajjiż ikkonċernat (f’EUR/pied kwadru) (***)
                              
                           
                           
                              0,45 
                           
                           
                              0,61 
                           
                           
                              0,39 
                           
                           
                              0,46 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 136 
                              
                           
                           
                              
                                 87 
                              
                           
                           
                              
                                 102 
                              
                           
                        
            (ii)   
            Twaqqigħ tal-prezz
         
      
      
                  (31)
               
               
                  Għall-iskop tal-analiżi tat-twaqqigħ tal-prezz, il-prezzijiet tal-bejgħ b’medju ppeżat tal-industrija tal-Unjoni lil klijenti mhux relatati fis-suq tal-Unjoni kienu mqabbla mal-prezzijiet CIF korrispondenti b’medju ppeżat ta’ esportaturi mir-RPĊ. Għalhekk, il-prezzijiet tal-bejgħ tal-industrija tal-Unjoni ġew aġġustati b’mod partikolari għall-ispejjeż ta’ kreditu, spejjeż ta’ twassil, imballaġġ u kummissjonijiet għal livell fuq bażi ex-works. Il-prezzijiet CIF tal-esportazzjonijiet mir-RPĊ inkisbu mill-Eurostat u ġew aġġustati biex ikopru l-ispejjeż kollha relatati mal-approvazzjoni doganali, jiġifieri t-tariffi tad-dwana u l-ispejjeż ta’ wara l-importazzjoni (prezz tal-iżbark).
               
            
                  (32)
               
               
                  It-tqabbil wera li matul il-PIR, l-importazzjonijiet tal-prodott ikkonċernat kienu orħos mill-prezzijiet tal-industrija tal-Unjoni b’madwar 51,6 %.
               
            4.   Il-qagħda ekonomika tal-industrija tal-Unjoni
      
      
                  (33)
               
               
                  Skont l-Artikolu 3(5) tar-Regolament bażiku, l-analiżi tal-impatt tal-importazzjonijiet li huma l-oġġett ta’ dumping fuq l-industrija tal-Unjoni inkludiet valutazzjoni tal-fatturi u l-indiċijiet ekonomiċi kollha li affettwaw l-istat tal-industrija tal-Unjoni matul il-perjodu meqjus.
               
            
                  (34)
               
               
                  Għall-fini tal-analiżi tal-ħsara, l-indikaturi tal-ħsara ġew stabbiliti fiż-żewġ livelli li ġejjin:
                  
                              —
                           
                           
                              L-indikaturi makroekonomiċi (produzzjoni, kapaċità, volum tal-bejgħ, sehem mis-suq, tkabbir, impjiegi, produttività, il-prezzijiet medji tal-unità u l-kobor tal-marġnijiet tad-dumping u rkupru mill-effetti tad-dumping tal-passat) ġew ivvaluati fil-livell tal-industrija kollha tal-Unjoni, abbażi tat-tagħrif miġbur minn tweġibiet sħaħ għall-kwestjonarju mill-kumpaniji fil-kampjun u l-makrodejta pprovduta mit-tielet produttur tal-Unjoni.
                           
                        
                              —
                           
                           
                              L-analiżi tal-indikaturi mikroekonomiċi (ħażniet, pagi, profittabbiltà, dħul mill-investimenti, fluss tal-likwidità, possibbiltà li jiżdied il-kapital u l-investimenti) kienet imsejsa fuq it-tagħrif miksub mit-tweġibiet ivverifikati kif xieraq tal-kwestjonarju provduti mill-kumpaniji fil-kampjun. Dan it-tagħrif huwa kkunsidrat li jirrappreżenta l-industrija kollha tal-Unjoni. Minħabba li dawn l-indikaturi għandhom x’jaqsmu ma’ żewġ kumpaniji biss, iċ-ċifri assoluti ma jistgħux jiġu żvelati għal raġunijiet ta’ kunfidenzjalità skont l-Artikolu 19 tar-Regolament bażiku, u hawn taħt huma mogħtija indiċijiet biss.
                           
                        
            (a)   Indikaturi makroekonomiċi
      
      4.1.   Produzzjoni
      
      
                  (35)
               
               
                  Mill-2008 il-produzzjoni tal-Unjoni naqset kontinwament u matul il-PIR waqgħet sa 12 % taħt il-livell tagħha tal-2008, minkejja li l-konsum kien qed jikber fl-istess ħin b’26 %.
                  
                     Tabella 4
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Produzzjoni (f’elf pied kwadru) (****)
                              
                           
                           
                              7 659 
                           
                           
                              7 223 
                           
                           
                              7 100 
                           
                           
                              6 753 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 94 
                              
                           
                           
                              
                                 93 
                              
                           
                           
                              
                                 88 
                              
                           
                        
            4.2.   Il-kapaċità ta’ produzzjoni u r-rati ta’ utilizzazzjoni tal-kapaċità
      
      
                  (36)
               
               
                  Il-kapaċità tal-produzzjoni baqgħet stabbli bejn l-2008 u l-PIR. Waqt li l-utilizzazzjoni tal-kapaċità kienet diġà f’livell baxx fl-2008, it-tnaqqis fil-produzzjoni bejn l-2008 u l-PIR wassal għal aktar tnaqqis sinifikanti fl-użu tal-kapaċità b’7 punti perċentwali bejn l-2008 u l-PIR.
                  
                     Tabella 5
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Kapaċità tal-produzzjoni (f’elf pied kwadru) (*****)
                              
                           
                           
                              13 290 
                           
                           
                              13 290 
                           
                           
                              13 290 
                           
                           
                              13 290 
                           
                        
                              
                                 Indiċi (2008 = 100)
                              
                           
                           
                              100 
                           
                           
                              100 
                           
                           
                              100 
                           
                           
                              100 
                           
                        
                              L-utilizzazzjoni tal-kapaċità (*****)
                              
                           
                           
                              58  %
                           
                           
                              54  %
                           
                           
                              53  %
                           
                           
                              51  %
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 94 
                              
                           
                           
                              
                                 93 
                              
                           
                           
                              
                                 88 
                              
                           
                        
            4.3.   Volum tal-bejgħ
      
      
                  (37)
               
               
                  Il-bejgħ mill-industrija tal-Unjoni fis-suq tal-Unjoni lil klijenti mhux relatati żdied b’5 % bejn l-2008 u l-2009, qabel ma kompla jonqos bi 2 % fl-2010 u reġa’ tela’ matul il-PIR. Fuq kollox, il-volum tal-bejgħ żdied b’9 % matul il-perjodu kkunsidrat.
                  
                     Tabella 6
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum ta’ bejgħ tal-Unjoni lil klijenti mhux relatati (f’elf pied kwadru) (******)
                              
                           
                           
                              5 144 
                           
                           
                              5 393 
                           
                           
                              5 324 
                           
                           
                              5 627 
                           
                        
                              
                                 Indiċi (2008 = 100)
                              
                           
                           
                              100 
                           
                           
                              105 
                           
                           
                              103 
                           
                           
                              109 
                           
                        
            4.4.   Sehem mis-suq
      
      
                  (38)
               
               
                  Bejn l-2008 u l-2009 l-industrija tal-Unjoni rnexxielha bi ftit tikseb mill-ġdid perċentwal (1 %) tas-sehem mis-suq mil-livell diġà baxx tagħha ta’ 23 % fl-2008, qabel is-sehem mis-suq tagħha naqas b’ erba’ (4) punti perċentwali għal 20 % biss fil-PIR.
                  
                     Tabella 7
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Is-sehem mis-suq tal-industrija tal-Unjoni (*******)
                              
                           
                           
                              23  %
                           
                           
                              24  %
                           
                           
                              19  %
                           
                           
                              20  %
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 104 
                              
                           
                           
                              
                                 80 
                              
                           
                           
                              
                                 87 
                              
                           
                        
            4.5.   Tkabbir
      
      
                  (39)
               
               
                  Bejn l-2008 u l-PIR, filwaqt li l-konsum tal-Unjoni żdied b’26 %, il-volum ta’ bejgħ mill-produtturi tal-Unjoni fis-suq tal-Unjoni żdied biss b’disgħa fil-mija (9 %), u s-sehem mis-suq tal-produtturi tal-Unjoni naqas bi tliet (3) punti perċentwali. Għaldaqstant, qed jiġi konkluż li l-produtturi tal-Unjoni bilkemm setgħu jibbenefikaw mit-tkabbir tas-suq.
               
            4.6.   Impjiegi
      
      
                  (40)
               
               
                  Wara l-ewwel tnaqqis sinifikanti ta’ disgħa fil-mija (9 %) fl-impjiegi bejn l-2008 u l-2009, il-livell tal-impjiegi tal-industrija tal-Unjoni kompla jonqos. Minn 74 impjegat fl-2008, baqa’ biss 59 impjegat fil-PIR, li jfisser tnaqqis globali ta’ 19 %.
                  
                     Tabella 8
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Il-prodott tal-impjiegi kkonċernat (persuni) (********)
                              
                           
                           
                              74 
                           
                           
                              67 
                           
                           
                              62 
                           
                           
                              59 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 91 
                              
                           
                           
                              
                                 84 
                              
                           
                           
                              
                                 81 
                              
                           
                        
            4.7.   Produttività
      
      
                  (41)
               
               
                  Il-produttività tal-forza tax-xogħol tal-industrija tal-Unjoni, imkejla bħala prodott għal kull persuna impjegata kull sena, żdiedet b’disgħa fil-mija (9 %) bejn l-2008 u l-PIR. Dan huwa riflessjoni tal-fatt li l-impjiegi naqsu b’ritmu aktar mgħaġġel mill-produzzjoni.
                  
                     Tabella 9
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Produttività (f’piedi kwadri għal kull impjegat) (*********)
                              
                           
                           
                              104 031 
                           
                           
                              107 536 
                           
                           
                              114 512 
                           
                           
                              113 655 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 103 
                              
                           
                           
                              
                                 110 
                              
                           
                           
                              
                                 109 
                              
                           
                        
            4.8.   Prezzijiet tal-bejgħ u fatturi li jaffettwaw il-prezzijiet domestiċi
      
      
                  (42)
               
               
                  Il-prezzijiet tal-bejgħ ta’ unità tal-industrija tal-Unjoni baqgħu stabbli bejn l-2008 u l-PIR. Kif imsemmi hawn fuq il-prezzijiet tal-industrija tal-Unjoni kienu waqqgħu b’mod sinifikanti bl-importazzjonijiet Ċiniżi li kienu l-oġġett ta’ dumping. Madankollu, il-livell tal-prezzijiet miżmum kien għad-detriment tas-sehem tas-suq tal-industrija tal-Unjoni.
                  
                     Tabella 10
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Prezz ta’unità fis-suq tal-Unjoni (f’EUR/pied kwadru) (**********)
                              
                           
                           
                              1,01 
                           
                           
                              0,97 
                           
                           
                              1,01 
                           
                           
                              1,01 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 96 
                              
                           
                           
                              
                                 100 
                              
                           
                           
                              
                                 100 
                              
                           
                        
            4.9.   Id-daqs tal-marġni tad-dumping
      
      
                  (43)
               
               
                  Minħabba l-volum, is-sehem mis-suq u l-prezzijiet tal-importazzjonijiet mir-RPĊ, l-impatt fuq l-industrija tal-Unjoni tal-marġni attwali tad-dumping ma jistax jitqies li hu negliġibbli.
               
            4.10.   Irkupru mill-effetti tad-dumping fl-imgħoddi
      
      
                  (44)
               
               
                  L-indikaturi eżaminati hawn fuq juru li, minkejja l-impożizzjoni tal-miżuri anti-dumping fl-2006, il-qagħda ekonomika u finanzjarja tal-industrija tal-Unjoni baqgħet sostanzjalment fraġli u ta’ ħsara. Għalhekk, ma seta’ jiġi stabbilit ebda rkupru attwali mid-dumping tal-imgħoddi u huwa meqjus li l-industrija tal-Unjoni tibqa’ vulnerabbli għall-effett ta’ ħsara ta’ kwalunkwe importazzjonijiet li huma l-oġġett ta’ dumping fis-suq tal-Unjoni.
               
            (b)   Indikaturi mikroekonomiċi
      
      4.11.   Ħażniet
      
      
                  (45)
               
               
                  Il-livell ta’ ħażniet tal-għeluq tal-industrija tal-Unjoni żdied b’mod sinifikanti b’31 % bejn l-2008 u l-PIR. Aktar analiżi ppermettiet li jsir l-irfinar tal-valutazzjoni tal-evoluzzjoni tan-numru ta’ xhur ta’ produzzjoni li jkunu qegħdin jinħażnu. F’dan ir-rigward, fl-2008 il-produtturi fil-kampjun żammu madwar ħames xhur ta’ produzzjoni (43 %) iżda l-pressjoni tal-importazzjonijiet li huma l-oġġett ta’ dumping ġegħlithom li jżidu l-ħażniet għal aktar minn seba’ xhur ta’ produzzjoni (li jikkorrispondu għal 63 % tal-produzzjoni totali fis-sena) matul il-PIR. Għalhekk il-konklużjoni li t-tendenza tal-ħażniet turi qagħda ta’ ħsara hija kkonfermata.
                  
                     Tabella 11
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Stokk tal-għeluq (f’piedi kwadri) (***********)
                              
                           
                           
                              Id-dejta kunfidenzjali tan-negozju
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 116 
                              
                           
                           
                              
                                 135 
                              
                           
                           
                              
                                 131 
                              
                           
                        
            4.12.   Pagi
      
      
                  (46)
               
               
                  Il-paga medja għal kull impjegat kienet stabbli bejn l-2008 u l-2009, kif ukoll bejn l-2010 u l-PIR. Iż-żieda qawwija b’20 % bejn l-2009 u l-2010 hija dovuta għal żieda sinifikanti fl-ispiża tax-xogħol minn tnejn mill-kumpaniji fil-kampjun minkejja l-fatt li l-impjiegi tnaqqsu.
                  
                     Tabella 12
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              L-ispejjeż annwali tax-xogħol għal kull impjegat (‘000 EUR) (************)
                              
                           
                           
                              Id-dejta kunfidenzjali tan-negozju
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 100 
                              
                           
                           
                              
                                 120 
                              
                           
                           
                              
                                 120 
                              
                           
                        
            4.13.   Investimenti
      
      
                  (47)
               
               
                  L-investimenti annwali tal-kumpaniji fil-kampjun fil-produzzjoni tal-prodott simili kienu fil-biċċa l-kbira għall-manutenzjoni, u żdiedu b’21 % bejn l-2008 u l-PIR. Iż-żieda qawwija bejn l-2010 u l-PIR hija dovuta għax-xiri ta’ xi tagħmir minn waħda mill-kumpaniji fil-kampjun fl-2011.
                  
                     Tabella 13
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Investimenti netti (f’EUR) (*************)
                              
                           
                           
                              Id-dejta kunfidenzjali tan-negozju
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 102 
                              
                           
                           
                              
                                 72 
                              
                           
                           
                              
                                 121 
                              
                           
                        
            4.14.   Profittabbiltà u redditu mill-investimenti
      
      
                  (48)
               
               
                  L-industrija tal-Unjoni kienet qed tagħmel telf matul il-perjodu kollu kkunsidrat. Bejn l-2008 u l-PIR, it-telf (it-tnejn f’termini assoluti u espressi bħala perċentwal tal-fatturat) żdied aktar mid-doppju.
               
            
                  (49)
               
               
                  Bl-istess mod, ir-redditu fuq l-investimenti (“ROI”) kien negattiv tul il-perjodu kollu meqjus, u mar għall-agħar bi tnaqqis ta’ 131 punt perċentwali bejn l-2008 u l-PIR.
                  
                     Tabella 14
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Il-Profitt Nett tal-bejgħ tal-UE lil klijenti mhux relatati (% ta’ bejgħ nett) (**************)
                              
                           
                           
                              Id-dejta kunfidenzjali tan-negozju
                           
                        
                              
                                 Indiċi (2008 = 100)
                              
                           
                           
                              
                                 – 100 
                              
                           
                           
                              
                                 –95 
                              
                           
                           
                              
                                 –73 
                              
                           
                           
                              
                                 – 203 
                              
                           
                        
                              ROI (profitt nett f’% tal-valur nett skont il-kotba tal-investimenti) (**************)
                              
                           
                           
                              Id-dejta kunfidenzjali tan-negozju
                           
                        
                              
                                 Indiċi (2008 = 100)
                              
                           
                           
                              
                                 – 100 
                              
                           
                           
                              
                                 –95 
                              
                           
                           
                              
                                 –73 
                              
                           
                           
                              
                                 – 231 
                              
                           
                        
            4.15.   Il-fluss tal-flus u l-kapaċità ta’ ġbir ta’ kapital
      
      
                  (50)
               
               
                  Il-fluss tal-flus nett mill-attivitajiet operattivi baqa’ negattiv tul il-perjodu kollu meqjus, u mar għall-agħar bi kważi – 300 punti perċentwali bejn l-2008 u l-PIR.
                  
                     Tabella 15
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Fluss tal-flus (f’EUR) (***************)
                              
                           
                           
                              Id-dejta kunfidenzjali tan-negozju
                           
                        
                              
                                 Indiċi (2008 = 100)
                              
                           
                           
                              
                                 – 100 
                              
                           
                           
                              
                                 – 115 
                              
                           
                           
                              
                                 –77 
                              
                           
                           
                              
                                 – 398 
                              
                           
                        
            
                  (51)
               
               
                  Ma kienx hemm indikazzjonijiet li l-industrija tal-Unjoni ltaqgħet ma’ diffikultajiet biex jiżdied il-kapital.
               
            (c)   Impatt tal-importazzjonijiet li huma l-oġġett ta’ dumping u fatturi oħra
      
      4.16.   L-impatt tal-importazzjonijiet li huma l-oġġett ta’ dumping
      
      
                  (52)
               
               
                  Wara l-impożizzjoni tal-miżuri, l-importazzjonijiet Ċiniżi naqsu b’mod sinifikanti u għadhom pjuttost limitati, u jikkorrispondu għal sehem mis-suq ta’ madwar erba’ fil-mija (4 %) matul il-PIR. It-tqabbil tal-prezzijiet bejn dawn l-importazzjonijiet u l-prezzijiet tal-industrija tal-Unjoni madankollu juri twaqqigħ ta’ prezz sinnifikanti (51,6 %). Minħabba li l-ġilda tal-kamoxxa hija prodott standardizzat, li l-ambitu tal-prodott huwa limitat ħafna u li l-merkanzija Ċiniża hi f’termini ta’ kwalità simili għal dik Ewropea, is-sehem mis-suq relattivament żgħir tal-importazzjonijiet Ċiniżi flimkien ma’ punti sinifikanti ta’ twaqqigħ tal-prezz jindika l-impatt sinifikanti li għandhom dawn l-importazzjonijiet fuq il-qagħda tal-industrija tal-Unjoni.
               
            4.17.   L-importazzjonijiet minn pajjiżi oħra
      
      
                  (53)
               
               
                  Hemm importazzjonijiet sinifikanti mill-Indja, mit-Turkija u minn New Zealand kif ukoll xi importazzjonijiet minn pajjiżi oħra, li flimkien jammontaw għal sehem tas-suq ta’ 46 % fil-PIR (tnaqqis minn 60 % fl-2008).
               
            
                  (54)
               
               
                  Fir-rigward tal-importazzjonijiet mill-Indja, huwa nnutat li l-volumi tagħhom huma sinifikanti u li żiedu s-sehem mis-suq tagħhom minn 11 % fl-2008 għal 16 % fil-PIR. Fl-istess ħin, il-prezzijiet medji tal-importazzjoni mill-Indja huma kemmxejn taħt il-prezzijiet medji tal-produtturi tal-Unjoni. Minħabba l-volumi sinifikanti u d-differenzali fil-prezz huwa kkunsidrat li l-importazzjonijiet Indjani qed jikkontribwixxu sa ċertu punt għall-qagħda ekonomika negattiva tal-industrija tal-Unjoni. Fl-istess ħin, ta’ min jinnota li l-prezzijiet tal-importazzjoni mill-Indja huma aktar minn 60 % ogħla mill-importazzjonijiet Ċiniżi li huma l-oġġett ta’ dumping. Konsegwentement, qed jitqies li dan impatt limitat fuq il-qagħda attwali tal-industrija tal-Unjoni bil-probabbiltà kollha ma jiksirx ir-rabta kawżali bejn l-importazzjonijiet l-huma l-oġġett ta’ dumping u l-ħsara fil-każ taż-żieda probabbli tal-importazzjonijiet Ċiniżi li huma l-oġġett ta’ dumping u aktar deterjorament fil-qagħda tal-industrija tal-Unjoni li tirriżulta minnhom jekk il-miżuri jiġu revokati.
                  
                     Tabella 16
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum tal-importazzjonijiet mill-Indja (f’elf pied kwadru) (****************)
                              
                           
                           
                              2 330,00 
                           
                           
                              2 123,33 
                           
                           
                              4 276,67 
                           
                           
                              4 436,67 
                           
                        
                              Is-sehem mis-suq tal-importazzjonijiet mill-Indja (****************)
                              
                           
                           
                              11  %
                           
                           
                              10  %
                           
                           
                              15  %
                           
                           
                              16  %
                           
                        
                              
                                 Prezz medju tal-importazzjonijiet mill-Indja (f’EUR/għal kull pied kwadru)
                              
                           
                           
                              0,79 
                           
                           
                              0,82 
                           
                           
                              0,66 
                           
                           
                              0,75 
                           
                        
            
                  (55)
               
               
                  Hemm ukoll importazzjonijiet sinifikanti mit-Turkija, li jammontaw għal sehem mis-suq ta’ 10 % fil-PIR (tnaqqis minn 18 % fl-2008). Fl-istess ħin il-prezzijiet medji ta’ dawn l-importazzjonijiet huma ħafna ogħla mill-ġilda tal-kamoxxa mir-RPĊ u huma qrib ħafna lejn il-livell tal-prezzijiet fl-industrija tal-Unjoni. Minħabba x-xejra li qed tonqos tal-importazzjonijiet mit-Turkija u l-prezzijiet relattivament għolja tagħhom, qed jitqies li dawn ma jiksrux ir-relazzjoni kawżali bejn l-importazzjonijiet li huma oġġett ta’ dumping u l-ħsara fil-każ ta’ żieda probabbli fl-importazzjonijiet Ċiniżi li huma l-oġġett ta’ dumping u aktar deterjorament fil-qagħda tal-industrija tal-Unjoni li jirriżulta minnhom jekk il-miżuri jiġu revokati.
                  
                     Tabella 17
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum tal-importazzjonijiet mit-Turkija (f’elf pied kwadru) (*****************)
                              
                           
                           
                              4 063,33 
                           
                           
                              2 623,33 
                           
                           
                              2 933,33 
                           
                           
                              2 700,00 
                           
                        
                              Sehem mis-suq tal-importazzjonijiet mit-Turkija (*****************)
                              
                           
                           
                              18  %
                           
                           
                              12  %
                           
                           
                              10  %
                           
                           
                              10  %
                           
                        
                              
                                 Prezz medju tal-importazzjonijiet mit-Turkija (f’EUR/għal kull pied kwadru)
                              
                           
                           
                              0,77 
                           
                           
                              0,89 
                           
                           
                              1,05 
                           
                           
                              1,20 
                           
                        
            
                  (56)
               
               
                  Hemm ukoll importazzjonijiet sinifikanti minn New Zealand, li jammontaw għal sehem mis-suq ta’ 7 % fil-PIR u li żdiedu minn 3 % fl-2008. Madankollu, il-prezzijiet medji ta’ dawn l-importazzjonijiet huma ħafna ogħla mill-prezzijiet tal-ġilda tal-kamoxxa mir-RPĊ u saħansitra anki ogħla mil-livell tal-prezz tal-industrija tal-Unjoni. Minħabba l-prezzijiet relattivament għoljin tal-importazzjonijiet minn New Zealand, qed jitqies li huma, wkoll, ma jiksrux ir-relazzjoni kawżali bejn l-importazzjonijiet li huma l-oġġett ta’ dumping u l-ħsara fil-każ taż-żieda probabbli tal-importazzjonijiet Ċiniżi li huma l-oġġett ta’dumping u aktar deterjorament fil-qagħda tal-industrija tal-Unjoni li jirriżulta minnhom jekk il-miżuri jiġu revokati.
                  
                     Tabella 18
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum tal-importazzjonijiet minn New Zealand (f’elf pied kwadru) (******************)
                              
                           
                           
                              716,67 
                           
                           
                              2 426,67 
                           
                           
                              1 966,67 
                           
                           
                              1 883,33 
                           
                        
                              Sehem mis-suq tal-importazzjoni minnNew Zealand (******************)
                              
                           
                           
                              3  %
                           
                           
                              11  %
                           
                           
                              7  %
                           
                           
                              7  %
                           
                        
                              
                                 Prezz medju tal-importazzjonijiet minn New Zealand (f’EUR pied kwadru)
                              
                           
                           
                              1,29 
                           
                           
                              1,43 
                           
                           
                              1,43 
                           
                           
                              1,48 
                           
                        
            
                  (57)
               
               
                  L-importazzjonijiet mill-bqija tad-dinja jammontaw għal sehem mis-suq ta’ 13 % fil-PIR (tnaqqis minn 27 % fl-2008). Fl-istess ħin il-prezzijiet medji ta’ dawn l-importazzjonijiet huma ħafna ogħla mill-prezzijiet tal-ġilda tal-kamoxxa mir-RPĊ u qrib ħafna lejn il-livell tal-prezzijiet fl-industrija tal-Unjoni. Minħabba x-xejra li qed tonqos tal-importazzjonijiet mill-bqija tad-dinja u l-prezzijiet relattivament għolja tagħhom meta mqabbla mal-importazzjonijiet tal-ġilda tal-kamoxxa mir-RPĊ, qed jitqies li huma, wkoll, ma jiksrux ir-relazzjoni kawżali bejn l-importazzjonijiet li huma l-oġġett ta’ dumping u l-ħsara fil-każ ta’ żieda probabbli tal-importazzjonijiet Ċiniżi li huma l-oġġett ta’ dumping u aktar deterjorament fil-qagħda tal-industrija tal-Unjoni li jirriżulta minnhom jekk il-miżuri jiġu revokati.
                  
                     Tabella 19
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum tal-importazzjonijiet mill-bqija tad-dinja (f’elf pied kwadru) (*******************)
                              
                           
                           
                              5 896,67 
                           
                           
                              4 013,33 
                           
                           
                              4 480,00 
                           
                           
                              3 556,67 
                           
                        
                              Is-sehem mis-suq tal-importazzjonijiet mill-bqija tad-dinja (*******************)
                              
                           
                           
                              27  %
                           
                           
                              18  %
                           
                           
                              16  %
                           
                           
                              13  %
                           
                        
                              
                                 Prezz medju tal-importazzjonijiet mill-bqija tad-dinja (EUR/pied kwadru)
                              
                           
                           
                              0,63 
                           
                           
                              0,84 
                           
                           
                              0,81 
                           
                           
                              0,84 
                           
                        
            
                  (58)
               
               
                  L-importazzjonijiet mill-pajjiżi terzi l-oħra kollha flimkien jammontaw għal sehem mis-suq ta’ 46 % fil-PIR (tnaqqis minn 60 % fl-2008). Fl-istess ħin il-prezzijiet medji ta’ dawn l-importazzjonijiet huma ħafna ogħla mill-ġilda tal-kamoxxa mir-RPĊ u huma qrib ħafna lejn il-livell tal-prezzijiet fl-industrija tal-Unjoni. Minħabba x-xejra li qed tonqos tal-importazzjonijiet minn pajjiżi terzi u l-prezzijiet relattivament għolja tagħhom, qed jitqies li dawn, meta jittieħdu kollha f’salt, ma jiksrux ir-relazzjoni kawżali bejn l-importazzjonijiet li huma oġġett ta’ dumping u l-ħsara fil-każ ta’ żieda probabbli fl-importazzjonijiet Ċiniżi li huma l-oġġett ta’ dumping u aktar deterjorament fil-qagħda tal-industrija tal-Unjoni li jirriżulta minnhom jekk il-miżuri jiġu revokati.
                  
                     Tabella 20
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              PIR
                           
                        
                              Volum tal-importazzjonijiet minn pajjiżi oħra (f’elf pied kwadru) (5)
                              
                           
                           
                              13 006,67 
                           
                           
                              11 186,67 
                           
                           
                              13 656,67 
                           
                           
                              12 576,67 
                           
                        
                              
                                 Indiċi (2008 = 100)
                              
                           
                           
                              
                                 100 
                              
                           
                           
                              
                                 86 
                              
                           
                           
                              
                                 105 
                              
                           
                           
                              
                                 97 
                              
                           
                        
                              Sehem mis-suq tal-importazzjonijiet minn pajjiżi oħra (5)
                              
                           
                           
                              60  %
                           
                           
                              51  %
                           
                           
                              49  %
                           
                           
                              46  %
                           
                        
                              
                                 Prezz medju ta’ importazzjonijiet mill-Indja (f’EUR/pied kwadru)
                              
                           
                           
                              0,74 
                           
                           
                              0,98 
                           
                           
                              0,91 
                           
                           
                              0,98 
                           
                        
            5.   Konklużjoni dwar il-qagħda tal-industrija tal-Unjoni
      
      
                  (59)
               
               
                  Baqa’ biss tliet produtturi (kollha kemm huma SMEs) fl-Unjoni. Il-produtturi l-oħrajn kollha tal-ġilda tal-kamoxxa huma rrappurtati li għalqu s-siti tal-manifattura tagħhom mill-2006 ‘l hawn meta l-miżuri oriġinali ġew introdotti. Dan jista’ jidher li jirriżulta miż-żieda fil-pressjoni li l-importazzjonijiet Ċiniżi li huma l-oġġett ta’ dumping qed jeżerċitaw fuq is-suq tal-Unjoni, anki f’sitwazzjoni ta’ konsum li qed jiżdied.
               
            
                  (60)
               
               
                  L-analiżi tal-ħsara turi li l-qagħda tal-industrija tal-Unjoni marret għall-agħar matul il-perjodu kkunsidrat. B ‘mod partikolari, il-produzzjoni naqset b’madwar 12 % u anki jekk il-bejgħ żdied bi ftit, dik iż-żieda kienet inqas miż-żieda fil-konsum, u konsegwentement is-sehem tas-suq tal-produtturi tal-Unjoni naqas bi tliet (3) punti perċentwali.
               
            
                  (61)
               
               
                  Fl-istess ħin l-analiżi tal-indikaturi mikroekonomiċi turi li l-profittabbiltà, ir-redditu fuq l-investiment u l-fluss tal-flus fl-industrija tal-Unjoni baqgħu negattivi tul il-perjodu meqjus u komplew jiddeterjoraw lejn il-PIR.
               
            
                  (62)
               
               
                  L-importazzjonijiet mill-Indja, mit-Turkija, minn New Zealand u mill-bqija tad-dinja ġew analizzati. Rigward kull wieħed mill-flussi ta’ dawn l-importazzjonijiet, kif ukoll meta meħuda kollha flimkien, qed jitqies li dawn ma jiksrux ir-relazzjoni kawżali bejn l-importazzjonijiet li huma oġġett ta’ dumping u l-ħsara fil-każ ta’ żieda probabbli fl-importazzjonijiet Ċiniżi li huma l-oġġett ta’ dumping u aktar deterjorament fil-qagħda tal-industrija tal-Unjoni li jirriżulta minnhom fil-każ li l-miżuri jiġu revokati.
               
            
                  (63)
               
               
                  Fid-dawl tal-kunsiderazzjonijiet preċedenti, qed jiġi konkluż li l-industrija tal-Unjoni kompliet issofri ħsara materjali fis-sens tal-Artikolu 3(5) tar-Regolament bażiku u li l-qagħda tagħha hija fraġli u vulnerabbli ħafna u ‘l bogħod mill-kondizzjoni li tista’ tkun mistennija li kieku din laħqet irkuprat mill-ħsara li nstabet fl-investigazzjoni oriġinali.
               
            
                  (64)
               
               
                  Qed jiġi konkluż ukoll li l-qagħda ta’ ħsara fl-industrija tal-Unjoni kienet fil-biċċa l-kbira kkawżata mill-eżistenza kontinwa (anki jekk f’inqas kwantitajiet) ta’ importazzjonijiet bi prezz baxx u li huma l-oġġett ta’ dumping mir-RPĊ.
               
            E.   IL-PROBABBILTÀ TA’ KONTINWAZZJONI TAL-ĦSARA
      
      1.   L-impatt tal-volum tal-importazzjonijiet u l-effetti fuq il-prezzijiet ipproġettati fil-każ ta’ revoka tal-miżuri
      
      
                  (65)
               
               
                  Għalkemm il-volumi tal-importazzjonijiet mir-RPĊ naqsu b’mod sinifikanti wara l-impożizzjoni tal-miżuri fl-2006, huwa kkunsidrat li għad hemm kapaċitajiet sinifikanti ta’ produzzjoni fir-RPĊ (ara l-premessa 22). Dawn il-kapaċitajiet żejda jistgħu faċilment jiġu ttrasferiti lejn is-suq tal-Unjoni jekk il-miżuri jiġu revokati.
               
            
                  (66)
               
               
                  Qed jitqies li jekk il-miżuri jiġu revokati, wisq probabbli l-produtturi esportaturi Ċiniżi jagħmlu sforz biex jerġgħu jirbħu kwalunkwe telf tas-sehem tagħhom fis-suq fl-Unjoni. Tabilħaqq, it-twaqqigħ tal-prezz sinifikanti stabbilit mill-investigazzjoni juri li l-livell tal-prezzijiet fl-Unjoni jagħmilha suq interessanti ħafna għall-importazzjonijiet Ċiniżi (ara l-premessa 22).
               
            2.   Konklużjoni dwar il-kontinwazzjoni ta’ ħsara
      
      
                  (67)
               
               
                  Fuq din il-bażi, qed jiġi konkluż li r-revoka tal-miżuri fuq l-importazzjonijiet mir-RPĊ x’aktarx li tirriżulta fil-kontinwazzjoni ta’ ħsara għall-industrija tal-Unjoni.
               
            F.   L-INTERESS TAL-UNJONI
      
      1.   Introduzzjoni
      
      
                  (68)
               
               
                  Skont l-Artikolu 21 tar-Regolament bażiku, ġie eżaminat jekk iż-żamma tal-miżuri anti-dumping eżistenti tmurx kontra l-interess tal-Unjoni b’mod ġenerali. Id-determinazzjoni tal-interess tal-Unjoni kienet imsejsa fuq apprezzament tad-diversi interessi involuti, jiġifieri dawk tal-industrija tal-Unjoni, fuq naħa, u dawk tal-importaturi u tal-utenti, fuq in-naħa l-oħra.
               
            
                  (69)
               
               
                  Għandu jiġi mfakkar ukoll li, fl-investigazzjoni oriġinali, tqies li l-adozzjoni tal-miżuri ma tmurx kontra l-interess tal-Unjoni. Barra minn hekk, il-fatt li l-investigazzjoni preżenti hija reviżjoni, li b’hekk tanalizza qagħda li fiha l-miżuri anti-dumping diġà kienu fis-seħħ, jippermetti l-valutazzjoni ta’ kwalunkwe impatt negattiv mhux dovut fuq il-partijiet konċernati mill-miżuri anti-dumping attwali.
               
            
                  (70)
               
               
                  Fuq din il-bażi ġie eżaminat jekk, minkejja l-konklużjonijiet dwar il-probabbiltà ta’ kontinwazzjoni ta’ dumping li jagħmel il-ħsara, jistax jiġi konkluż b’mod ċar li ma jkunx fl-interess tal-Unjoni li jinżammu l-miżuri f’dan il-każ partikolari.
               
            2.   L-interess tal-industrija tal-Unjoni
      
      
                  (71)
               
               
                  L-industrija tal-Unjoni, magħmula minn SMEs, tilfet b’mod konsistenti s-sehem mis-suq u ġarrbet ħsara materjali matul il-perjodu meqjus. Jekk il-miżuri jitħassru, l-industrija tal-Unjoni wisq probabbli tkun f’qagħda saħansitra agħar.
               
            3.   L-interess tal-importaturi
      
      
                  (72)
               
               
                  Hemm żewġ importaturi mhux relatati li kkooperaw fl-investigazzjoni. In-negozju relatat mal-ġilda tal-kamoxxa jikkostitwixxi biss parti limitata mid-dħul rispettiv tagħhom. Ma hemmx indikazzjonijiet li kontinwazzjoni tal-miżuri jkollha effett negattiv sinifikanti fuq l-attivitajiet tagħhom.
               
            4.   L-interess tal-utenti u tal-konsumaturi
      
      
                  (73)
               
               
                  L-ebda utent jew assoċjazzjoni tal-konsumaturi ma ppreżentaw lilhom infushom fil-limitu taż-żmien stabbilit fin-Notifika ta’ bidu, kif kien ukoll il-każ fl-investigazzjoni oriġinali. Minħabba li fl-investigazzjoni oriġinali tqies li l-miżuri inkwistjoni ma jkunux jaffettwaw bla bżonn l-interess ta’ dawn il-partijiet u meta jitqies in-nuqqas ta’ kooperazzjoni kontinwa tagħhom, jista’ jiġi konkluż li l-interess tagħhom ma għandux ikun affettwat miż-żamma tal-miżuri. Tabilħaqq, l-eżistenza ta’ importazzjonijiet sinifikanti minn sorsi oħra u bi prezzijiet kompetittivi se tiżgura li l-utenti u l-konsumaturi jkomplu jkollhom għażla wiesgħa ta’ fornituri differenti tal-prodott inkwistjoni u bi prezzijiet raġonevoli.
               
            5.   Konklużjoni
      
      
                  (74)
               
               
                  Wara li ġew ikkunsidrati l-fatturi kollha deskritti hawn fuq, ġie konkluż li ma hemmx raġunijiet sodi biżżejjed kontra ż-żamma tal-miżuri anti-dumping attwali.
               
            G.   MIŻURI ANTI-DUMPING
      
      
                  (75)
               
               
                  Il-partijiet kollha ġew mgħarrfa bil-fatti u l-kunsiderazzjonijiet essenzjali li abbażi tagħhom kien maħsub li jiġi rakkomandat li jinżammu l-miżuri eżistenti. Dawn ingħataw ukoll perjodu biex jibagħtu l-kummenti tagħhom wara dak l-iżvelar. Is-sottomissjonijiet u l-kummenti ngħataw il-kunsiderazzjoni dovuta fejn dan kien meħtieġ.
               
            
                  (76)
               
               
                  Jirriżulta minn dak li ntqal hawn fuq li, kif stabbilit fl-Artikolu 11(2) tar-Regolament bażiku, il-miżuri anti-dumping applikabbli għall-importazzjonijiet tal-ġilda tal-kamoxxa li joriġinaw mir-RPĊ għandhom jinżammu. Ta’ min ifakkar li dawn il-miżuri jikkonsistu f’dazju ad valorem fuq il-livell ta’ 58,9 %,
               
            ADOTTA DAN IR-REGOLAMENT:
      Artikolu 1
      1.   B’dan huwa impost dazju anti-dumping definittiv fuq l-importazzjonijiet ta’ ġilda tal-kamoxxa u ġilda mħallta tal-kamoxxa, kemm jekk maqtugħa skont il-qies kif ukoll jekk le, inklużi ġilda iebsa tal-kamoxxa u ġilda iebsa mħallta tal-kamoxxa li attwalment jaqgħu taħt il-kodiċijiet NM 4114 10 10 u 4114 10 90 u li joriġinaw mir-Repubblika Popolari taċ-Ċina.
      2.   Ir-rata tad-dazju ta’ anti-dumping definittiv applikabbli għall-prezz nett, ħieles fuq il-fruntiera tal-Unjoni, qabel id-dazju, għall-prodotti deskritti fil-paragrafu 1 għandha tkun ta’ 58,9 %.
      3.   Sakemm mhux speċifikat mod ieħor, għandhom japplikaw id-dispożizzjonijiet fis-seħħ dwar id-dazju doganali.
      Artikolu 2
      Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-3 ta’ Diċembru 2012.
         
            
               Għall-Kunsill
            
            
               Il-President
            
            N. SYLIKIOTIS
         
      
      
         (1)  ĠU L 343, 22.12.2009, p. 51.
      
         (2)  ĠU L 251, 14.9.2006, p. 1.
      
         (3)  ĠU C 19, 20.1.2011, p. 9.
      
         (4)  ĠU C 270, 13.9.2011, p. 6.
      
         (*)  Dejta minn Eurostat u mit-tweġibiet għall-kwestjonarju
      
         (**)  Dejta mill-Eurostat
      
         (***)  Dejta mill-Eurostat
      
         (****)  Dejta mit-tweġibiet għall-kwestjonarju
      
         (*****)  Dejta mit-tweġibiet għall-kwestjonarju
      
         (******)  Dejta mit-tweġibiet għall-kwestjonarju
      
         (*******)  Dejta mit-tweġibiet għall-kwestjonarju
      
         (********)  Dejta mit-tweġibiet għall-kwestjonarju
      
         (*********)  Dejta mit-tweġibiet għall-kwestjonarju
      
         (**********)  Dejta mit-tweġibiet għall-kwestjonarju
      
         (***********)  Dejta mit-tweġibiet għall-kwestjonarju
      
         (************)  Dejta mit-tweġibiet għall-kwestjonarju
      
         (*************)  Dejta mit-tweġibiet għall-kwestjonarju
      
         (**************)  Dejta mit-tweġibiet għall-kwestjonarju
      
         (***************)  Dejta mit-tweġibiet għall-kwestjonarju
      
         (****************)  Dejta minn Eurostat u mit-tweġibiet għall-kwestjonarju
      
         (*****************)  Dejta minn Eurostat u mit-tweġibiet għall-kwestjonarju
      
         (******************)  Dejta minn Eurostat u mit-tweġibiet għall-kwestjonarju
      
         (*******************)  Dejta minn Eurostat u mit-tweġibiet għall-kwestjonarju
      
         (5)  Dejta minn Eurostat u mit-tweġibiet għall-kwestjonarju